Am 19. Februar 1803 het dr Napoleon d  Vermittlungsakte em Föderalist Louis d'Affry ge, won är sälber zum Landamma vo dr Schwiiz ernennt gha het. Die letzti Amtshandlig vo de alte Behörde vo dr helvetische Republik isch gsi, ass dr Senat d Mediationsakte am 5. Merz 1803 agnoh het. Am 10. Merz het dr neu Landamma d'Affry siis Amt adrätte, und die Helvetischi Republik het offiziell ufghört z existiere, ohni dass es zun ere Volksabstimmig cho wer.